שירי סוף הדרך
הדרך יפה עד מאוד - אמר הנער; הדרך קשה עד מאוד - אמר העלם; הדרך ארכה עד מאוד - אמר הגבר; ישב הזקן לנוח בצד הדרך; צובעה השקיעה שיבתו בפז ואודם; הדשא מבהיק לרגליו בטל הערב; ציפור אחרונה של יום מעליו מזמרת; התזכור מה יפתה, מה קשתה, מה ארכה הדרך; אמרת יום רודף יום ולילה - לילה; הנה ימים באים בלבך אמרת; ותראה ערבים ובקרים פוקדים חלונך; ותאמר הלא אין חדש תחת השמש; והנה אתה בא בימים, זקנת ושבת; ימיך ספורים ויקר מניינים שבעתיים; ותדע כל יום אחרון תחת השמש; ותדע חדש כל יום תחת השמש; אמרת יום רודף יום ולילה - לילה; הנה ימים באים בלבך אמרת; ותראה ערבים ובקרים פוקדים חלונך; ותאמר הלא אין חדש תחת השמש; הדרך יפה עד מאוד - אמר הנער; הדרך קשה עד מאוד - אמר העלם; הדרך ארכה עד מאוד - אמר הגבר; ישב הזקן לנוח בצד הדרך.; 